આજના કોઈ શિક્ષિત યુવાનને પૂછો કે તારે કેવી કન્યા જોઈએ તો કહેશે દેખાવડી, ભણેલી, મૉડર્ન, ફૅશનેબલ, અંગ્રેજી બોલતી, બહાર સામાજિક વર્તુળોમાં શોભતી, કોઈ વળી એવું પણ ઈચ્છે કે નોકરી કરતી, પરંતુ આ તમામ અપેક્ષાઓની ઉપર ટોચે રહેલી અપેક્ષા અથવા શરત કહો તો શરત, અને તે એ કે તે સ્ત્રી પરંપરાગત ‘હાઉસવાઈફ’ તરીકેના તમામ ગુણો ધરાવતી હોવી જોઈએ ! એવી જ રીતે કોઈ યુવાન છોકરીને પણ પૂછો કે તારે કેવો મુરતિયો જોઈએ તો કહેશે સલમાનખાન જેવો દેખાવડો, અઢળક રૂપિયા કમાતો, ખૂબ બુદ્ધિશાળી, બહાર જમવાનો શોખીન, મને પૂરતી આઝાદી આપનારો પરંતુ આ બધાથી ટોચની અપેક્ષા – સાસરિયામાં ઓછામાં ઓછા સભ્યો હોય, માબાપ જ ન હોય તો સૌથી શ્રેષ્ઠ ! અને છેલ્લે, લગ્ન બાદ થોડા જ વખતમાં માબાપથી જુદા પડી સ્વતંત્ર રહેવાની ખાતરી આપે !!!